cyanic-selkie/wikianc huggingface dataset:
Irakin historia
Hyökkäys Kuwaitiin
Neuvostoliiton hajoamisen vuoksi Irakin hallinto oletti, että Yhdysvallat ei näkisi Kuwaitin miehitystä Neuvostoliiton pyrkimyksenä hallita Persianlahtea. Irak oli myös taannut Yhdysvalloille öljyn saannin Persianlahdelta ja näin ollen Yhdysvaltojen väliintuloon ei uskottu. Saddam uskoi, että hyökkäys Kuwaitiin ratkaisisi Irakin kaksi pääongelmaa, akuutin taloudellisen kriisin ja tarpeen hallita strategisesti tärkeitä Bubiyanin ja Warbahin saaria. Tämä toisi Irakille myös sen tavoitteleman ylivallan Persianlahdella. Irakin joukot hyökkäsivat Kuwaitiin 2. elokuuta 1990, mikä aloitti Persianlahden sodan. YK:n turvallisuusneuvosto tuomitsi Irakin hyökkäyksen ja vaati välitöntä vetäytymistä. Irakia vastaan suunnattiin hyökkäyksen johdosta laajat pakotteet ja se asetettiin kauppasaartoon. Saddam ei kuitenkaan osoittanut merkkejä siitä, että Irakin joukot olisivat vetäytyneet Kuwaitista, ja julisti Kuwaitin Irakin maakunnaksi. Yhdysvaltain presidentti George Bush ja useat Yhdysvaltojen liittolaiset päättivät, että Irakin joukot oli ajettava Kuwaitista, ja Yhdysvaltojen joukot alkoivat saapua Saudi-Arabiaan. Yhdysvallat ja useat Lähi-idän maat mobilisoivat sotilaallisen ja poliittisen tuen YK:n turvallisuusneuvoston päätöksen täytäntöönpanon. Koalitio vaati Irakia vetäytymään Kuwaitista viimeistään 15. tammikuuta 1991, mutta irakilaiset eivät uskoneet että liittouman joukot todella hyökkäisivät, ja jos hyökkäys tapahtuisikin Irakin armeija kykenisi torjumaan hyökkäyksen. Liittouma aloitti ilmaoperaation tammikuussa 1991 ja helmikuussa alkoi täysimittainen maahyökkäys kaikilla rintamilla. Irakin armeija kukistui nopeasti ja antautui alle viikon taistelujen jälkeen. Tappio pakotti Irakin vetäytymään Kuwaitista ja hyväksymään YK:n turvallisuusneuvoston päätöslauselmat. Sotilasoperaatio ei ainoastaan tuhonnut suurta osaa Irakin asevoimista, vaan se vahingoitti vakavasti Irakin suurten kaupunkien infrastruktuuria.
TextSecure
Ominaisuudet
TextSecuren avulla käyttäjät pystyivät lähettää tekstiviestejä, tekstitiedostoja, valokuvia, videoita, yhteystietoja ja ryhmäviestejä WLAN, 3G ja 4G -tietoverkkojen kautta muille TextSecuren käyttäjille. Tämä tarjosi vaihtoehdon tavalliselle tekstiviestisovellukselle älypuhelimilla, joiden käyttöjärjestelmänä on Android 2.3 tai uudempi. TextSecurea pystyi käyttää SMS/MMS -viestintään henkilöiden kanssa, joilla ei ollut TextSecurea.
Salaus
TextSecure oli ensimmäinen sovellus, joka käytti Signal Protocol -nimistä salausprotokollaa. Protokolla on sittemmin integroitu WhatsAppiin, Facebook Messengeriin ja Google Alloon, salaten "yli miljardin ihmisen viestinnät maailman ympäri". Protokolla yhdistää Double Ratchet Algorithm -nimisen algoritmin, esiavaimet ja kolminkertaisen Diffie–Hellman avaimenvaihdon ja käyttää Curve25519, AES-256 ja HMAC-SHA256 -salausmenetelmiä.
Ptolemaios XIV
frame|Ptolemaios XIV Ptolemaios XIV (59 eaa. – 44 eaa.) oli Egyptin faarao 47–44 eaa.. Hänen isänsä oli Ptolemaios XII Auletes. Hänen vaimonsa, siskonsa ja kanssahallitsijansa oli Kleopatra VII.
Laajakaista (Internet-yhteys)
Kiinteä laajakaista
Kiinteässä laajakaistayhdeydessä tietoliikenne kulkee kuluttajan modeemiin asti kiinteässä valokuituverkossa tai kiinteiden valokuitu- ja kupariverkkojen yhdistelmässä. Internet-palveluntarjoajilta voi ostaa monenlaisia internet-liittymiä kuten kaapelimodeemi- ja ADSL-liittymiä. Taloyhtiöiden sisäisissä verkoissa saatetaan käyttää myös HomePNA-tekniikkaa. Edellä mainitut soveltuvat kuluttaja-asiakkaiden lisäksi joissakin tapauksissa myös pienten ja keskisuurten yritysten tarpeisiin, mutta useimmilla palveluntarjoajilla on erikseen yrityskäyttöön tarkoitettuja yhteyksiä, kuten SDSL.
Azathoth
Necromoniconissa
Cthulhu-mytologiassa esiintyvä loitsukirja Necronomicon sisältää kuvauksen Azathothista. Lovecraftin novellissa Tuntematon Kadath (1943) Necromoniconin kirjoittanut "Hullu Arabi", oikealta nimeltään Abdul Alhazredk, kertoo kyseisessä loitsukirjassa seuraavasti:
Penämönjärvi
Penämönjärvi on Simojoen vesistöalueeseen kuuluva pieni järvi Ranuan kunnassa Etelä-Lapissa. Sen pinta-ala on noin 4,4 km², ja korkeustaso 181,9 metriä merenpinnan yläpuolella. Järvi saa vetensä etelästä Latvajoesta ja pohjoisesta Leiliojasta. Penämönjärvestä vedet laskevat Penämönjokea pitkin Simojärveen.
Alex Iafallo
Alexander Iafallo (s. 21. joulukuuta 1993 Eden, New York, Yhdysvallat) on yhdysvaltalainen jääkiekkoilija, joka edustaa NHL-seura Winnipeg Jetsiä.
Huhtikuussa 2021 Iafallo teki Kingsin kanssa neljän vuoden mittaisen jatkosopimuksen.
Solomon Northup
Kidnappaus
Northup huumattiin ja sen jälkeen kahlittiin Washingtonissa. Häntä vankinaan pitäneet miehet myös pieksivät hänet pahoin. Sieppauksen takana oli orjakauppias James H. Birch, joka laillisten orjien ohella välitti myös vapaita, kidnapattuja ihmisiä työvoimaksi orjuuden yhä salliviin osavaltioihin. Northup lähetettiin laivalla New Orleansiin Louisianan osavaltioon.
Orjuus
Northupin seuraava omistaja Edwin Epps ei ollut lainkaan Tibautia parempi. Eppsin tilalle saapui kesällä 1852 töihin Samuel Bass -niminen puuseppä. Bass oli orjuuden vastustaja eikä kainostellut tuoda kantaansa myös Eppsin tietoon. Northup kuunteli miesten välisiä keskusteluja ja elokuussa 1852 päätti uskoutua Bassille. Northup sai viimein mahdollisuuden päästä kertomaan kohtalostaan, kun Bass toimitti nipun kirjeitä Northupin omaisille ja ystäville. Lopulta tammikuussa 1853 tilalle saapui Northupin isän aikoinaan vapauttama lakimies. Northupin aika orjuudessa oli ohi.
Melodifestivalen 2013
1. semifinaali
Ensimmäinen semifinaali kilpailtiin 2. helmikuuta Telenor Arenalla Karlskronassa.
Pesah (kasaarien sotapäällikkö)
Pesahiin liittyvät tiedot on mainittu Cambridgen dokumentissa, joka on tärkein tietolähde kasaarien armeijasta, josta islamilaiset lähteet mainitsevat sen olleen ennen kaikkea palkka-armeija.
Tampereen asevelikylä
thumb|Asevelikylä rakenteilla vuonna 1943. Tampereen asevelikylä on Suomen Aseveljien Liiton rakennuttama neljäntoista paritalon ryhmä Tampereen Nekalassa. Talot suunnitteli Alvar Aalto. Taloilla on yhteinen sauna-, pesutupa- ja mankelirakennus. Talojen puuosat valmisti A. Ahlström Oy Varkaudessa, ja ne pystytettiin talkoovoimin 1941–1943. Varoja asevelikylän rakentamiseen lahjoittivat Tampereen kaupunki sekä useat tamperelaiset yritykset, yhdistykset ja yksityishenkilöt. Asevelikylä sijaitsee alueella, joka liitettiin Messukylän kunnasta Tampereen kaupunkiin vuonna 1913 kaupungin ostaessa Hatanpään kartanon.
Ringhalsin ydinvoimalaitos
Ringhals 1
Ringhals 1:n (R1) rakentaminen aloitettiin 1969 ja se otettiin käyttöön tammikuussa 1976. R1 on Ringhalsin laitoksen ainoa kiehutusvesireaktori. Alkuperäinen teho oli 730 MW, mutta vuosien varrella tehtyjen useiden muutosten jälkeen se on nostettu 881 MW:iin. 15.10.2015 Ringhals 1 päätettiin lakkauttaa vuoden 2020 lopussa. Sulkemispäätöksen taustalla olivat sähkön alhainen hinta ja ydinvoimavero, jotka yhdessä huononsivat ydinvoimaloiden toiminnan kannattavuutta.
Käyttöhäiriöitä
Vuosina 2006 ja 2007 oli Ruotsin muissakin ydinvoimaloissa lukuisia ongelmia, etenkin Forsmarkissa. Ruotsin ydinvoiman tarkastusvirasto on kertonut saaneensa tietoja ydinvoima-alan tekemästä omasta sisäisestä tutkimuksesta, jossa mainitaan turvallisuuskulttuurin laiminlyönneistä ja välinpitämättömyydestä mm. Ringhalsissa.
Sosialistinen realismi
Taustaa
Neuvostoliiton sosialistinen realismi syntyi lähes samanaikaisesti natsi-Saksan nousun kanssa 1930-luvun alussa. Jotkut tutkijat ovat löytäneet yhtäläisyyksiä natsien ja kommunistien taiteesta. Yhteistä niille on valtiojohtoinen ja puolueen ohjaama propaganda, henkilöpalvonnan korostaminen, työn ihannointi, kansanomaisuus, vanhan taiteen ”klassisten” ja ihanteellisten, sankarillisten aiheiden, kuten historiamaalauksen käyttö, sekä ennen kaikkea modernismin taidetta kohtaan osoitettu vastustus. Kommunistien iskusana modernismia vastaan oli ”formalismi” ja natsien vastaava ”rappiotaide”. Molempia käsitteitä saatettiin käyttää leimoina ja tuomiona taiteilijoille lähes missä tahansa yhteydessä.
Pýrgos (Thíra)
thumb|none|480px|Santoríni Pýrgoksesta nähtynä.
Punkalaitumen keskustan kylämaisema
Punkalaitumen kirkonseudun vaikuttavan kulttuurimaiseman muodostavat jokivarren avointa viljelymaisemaa seurailevat tiet, niihin liittyvät talonpoikaistilat ja pienasutus sekä maisemallisina kohokohtina Punkalaitumen kirkko, pappila, Mäenpään työväentalo ja kansakoulu. Hyvin säilynyt kokonaisuus on jokivarsiasutuksen ydinaluetta Satakunnassa. Punkalaitumen seurakunnan kiinteistöt muodostavat kokonaisuuden Punkalaitumenjoen molemmin puolin. Länsisuomalaista pitkäkirkkoperinnettä jatkava puinen, länsitornillinen kirkkorakennus on vuodelta 1774. Kiviaidan rajaamalla kirkkomaalla on paljon vanhoja sukuhautoja kauniine muostomerkkeineen. Kirkon vieressä on 1954 valmistunut, sodanjälkeistä modernismia edustava seurakuntatalo. Joen puolella, kirkon alapuolella on niin kutsuttu alahautausmaa, jonka merkittävin osa on sankarihautausmaa. Polvistunutta nuorta sotilasta kuvaava sankaripatsas on kuvanveistäjä Johannes Haapasalon. Sankarihautausmaan vieritse kulkee polku valkoisen riippusillan yli kohti uusrenessanssiasuista kirkkoherranpappilaa, joka nykyisin on paitsi pappila myös kirkkoherranvirasto ja monien toimintojen kokoontumistila.
Skip James
Skip James, oik. Nehemiah Curtis James, (21. kesäkuuta 1902 Mississippi – 3. lokakuuta 1969) oli yhdysvaltalainen blueslaulaja, kitaristi, pianisti ja lauluntekijä.
Elämä
James liikkui Rulevillestä lähdettyään ympäri Mississippin suistoaluetta esiintyen eri kaupungeissa ja työskennellen puutavarateollisuuden parissa. Vuonna 1921 hän oli töissä sahalla Arkansasin Weonassa ja tapasi siellä pianistin nimeltä Will Crabtree. Tältä mieheltä James oppi sekä pianonsoittoa että myös holtittomia elämäntapoja (liittyen alkoholiin sekä naisiin). James joutui kuitenkin jonkun naisen kanssa niin suuriin riitoihin, että siirtyi tämän jupakan vuoksi Memphisiin, jossa hän sai työtä pianistina. Töiden loputtua Memphisissä James palasi Bentoniaan, jossa hän kohtasi jälleen vanhan ystävänsä Henry Stuckeyn. Tässä vaiheessa Jamesin nähdään kehittäneen Stuckeyn avulla lopullisesti omaperäisen kitaransoittotyylinsä.
Skip Jamesin tyyli
Skip Jamesin bluestyyli on helposti tunnistettavissa, ja häntä pidetään yhtenä omaperäisimmistä blues-muusikoista. Hänen lauluäänensä on hyvin korkea, ja hän laulaa usein gospel-musiikille tyypillisellä antaumuksella. Muutamat hänen levytyksistään myös ovat varsinaista gospel-musiikkia tyyliltään ja sanoituksiltaan. Jamesin kitaransoitto on useihin muihin varhaisiin blueskitaristeihin verrattuna teknisesti varsin taitavaa, ja hän ottaa monipuolisesti käyttöönsä otelaudan sekä matalimmat että korkeimmat äänet. Kitaraa soittaessaan James käytti avointa E-virettä (E-H-E-G♯-H-E = E-duurisointu vapailla kielillä) ja näppäili kieliä verrattain nopealla tekniikalla, joka hyödynsi pääasiassa kolmea sormea.
Bill Durnan
thumb|right|Bill Durnan William Ronald (Bill) Durnan 22. tammikuuta 1916 Toronto, Ontario, Kanada – 31. lokakuuta 1972) oli kanadalainen jääkiekkoilija. Maalivahtina pelannut Durnan kuului Montreal Canadiensin 1940-luvun joukkueen menestyksen takuumiehiin National Hockey Leaguessa ja luetaan pelipaikkansa parhaimmistoon pohjoisamerikkalaisten vahtien joukossa.
Odell Beckham
New York Giants
Hänet varattiin NFL:ään vuoden 2014 varaustilaisuudessa ensimmäisellä kierroksella numerolla 12. Hän debytoi NFL:ssä lokakuussa 2014 tehden ensimmäisessä pelissä yhden touchdownin. Ensimmäisellä kaudellaan NFL:ssä Beckham valittiin liigan tähdistöotteluun Pro Bowliin. Marraskuussa 2014 Beckham sai suurta julkisuutta otettuaan Eli Manningin 43-metrisen heiton yhdellä kädellä kiinni touchdownin arvoisesti Dallas Cowboysia vastaan. Tuota kiinniottoa kutsuttiin jopa "kaikkien aikojen kopiksi". Beckham saavutti marraskuussa 38 syötön vastaanottoa ja 2 touchdownia. Lisäksi hän oli saanut kiinni syöttöjä vähintään 90 jaardin verran kaikissa viidessä ottelussa, jonka myötä Beckham teki NFL:n kuukauden tulokasennätyksen. Beckham rikkoi myös Bill Gromanin ja Randy Mossin tulokasennätyksen saamalla 90 jaardia tai enemmän syöttöjä kiinni peräkkäisissä otteluissa yhden kauden aikana.
Kaudella 2015 Beckham aiheutti ongelmia toimiessaan sääntöjen vastaisesti Josh Normania kohtaan, ottelussa Carolina Panthersia vastaan. Ottelun aikana Beckhamille liputettiin neljä rikettä, joista kolme oli henkilökohtaisia rangaistuksia. Myöhemmin 21. joulukuuta 2015 NFL:n kurinpitolautakunta antoi Beckhamille yhden ottelun pelikiellon. Beckham pelasi lopulta kauden aikana viisitoista ottelua ja oli kaikissa otteluissa avauskokoonpanossa. Hän saavutti 96 syötön vastaanottoa, joista kertyi 1 450 jaardia. Hän teki myös 13 touchdownia.
Redwall
Nelvana on tehnyt Redwallin tarusta piirrosanimaatiosarjan televisioon. Piirrossarja käsittää kolme tuotantokautta kirjoista Soturi Matiaksen miekka, Mattimeo sekä Urhea Martin. Sarjasta tullaan tekemään elokuva, joka on tarkoitus julkaista vuonna 2011. Redwallin taruista on julkaistu myös kirjoja, jotka eivät varsinaisesti kuulu sarjaan, kuten kuvakirjat The Great Redwall Feast ja A Redwall Winter's Tale. Kirjoja on käännetty useille kielille, muun muassa ruotsiksi, saksaksi, ranskaksi ja japaniksi.
Uimaräpylät
Historia
Vuonna 1946 brittiläinen kauppa Lillywhites toi Britanniaan 1 000 paria räpylöitä, ja ne kaikki myytiin loppuun alle kolmessa kuukaudessa.
Taylor Kitsch
Kitsch syntyi Kelownassa, Brittiläisessä Kolumbiassa. Hänellä on kaksi isoveljeä ja kaksi nuorempaa siskopuolta. Kitsch halusi alun perin ammattijääkiekkoilijaksi ja pelasikin Langley Hornetsissa kunnes joutui lopettamaan uransa polvivamman takia. Vuonna 2002, hän muutti New Yorkiin saatuaan mahdollisuuden mallisopimukseen ja alkoi myös opiskella kaupungissa. Hän lopulta valmistui ravintotieteilijäksi ja kuntosaliohjaajaksi.
Vuonna 2014 Kitsch näytteli HBO:n televisioelokuvassa The Normal Heart.
Jellingin riimukivet
Pienempi kivi
Kuningas Gorm Vanhan pystyttämä pienempi kivi on vaaleanharmaata hienorakeista gneissiä. Kiven etupuolella on kolme pystysuuntaista riimuriviä, kun sen takapuolella on vain yksi rivi. Takapuolen rivi päättyy kahteen käärmeen päähän, jotka on tehty siihen koristetarkoituksessa. Päät ovat kuluneet, mutta ne voidaan nähdä vielä voimakkaassa epäsuorassa valossa.
Taivalkunta Beat
Biografia
Vuoden 2014 syksystä alkaen Pokkisen veljekset ovat keikkailleet Taivalkunta Beat duo -kokoonpanolla.
Jellingin riimukivet
Historia
Kivet valittiin 1994 yhdessä viereisten hautakumpujen ja kirkon kanssa Unescon maailmanperintöluetteloon.
Saksan–Ranskan sota
Sodan kulku
Saksan ja Ranskan valtavat armeijat kohtasivat toisensa ryhmittyneinä oikeaan ja vasempaan sivustaan. Ranskalaisten oikea eli eteläinen sivusta kärsi tappion 6. elokuuta 1870, ja sen komentaja marsalkka Patrice de Mac-Mahon vetäytyi lännen suuntaan. Samana päivänä 65 kilometriä koilliseen Ranskan vasemman sivustan komentaja marsalkka Achille Bazaine irtautui Saarbrückenin lähistöltä ja liikkui Metzin linnoitusta kohden. Saksan oikea sivusta esti ranskalaisten etenemisen ja Bazainen joukkojen oli vetäydyttävä Metziin.
Sello (kauppakeskus)
thumb thumb Kauppakeskus Sello on kauppakeskus Espoon Leppävaarassa. Se on pinta-alaltaan Suomen toiseksi suurin kauppakeskus Ideaparkin jälkeen ja kävijämäärältään Suomen toiseksi vilkkain kauppakeskus Helsingin Kampin jälkeen. . Sellon toimitusjohtaja on Matti Karlsson. Kauppakeskuksen omistavat Keva, Keskinäinen Työeläkevakuutusyhtiö Elo ja Ilmarinen.
Kemi (yritys)
Ensi vuosikymmenet pelkästään sahaustoimintaa
Kemi-yhtiön metsäkonttori oli aluksi Kemijärvellä, koska siellä oli käynnissä Isokylän lohkon suursavotta. Vuonna 1900 metsäkonttori siirrettiin Rovaniemelle Konttisen kartanoon. Tunnetuin Kemi-yhtiön puunhankintaa johtaneista metsäpäälliköistä oli Hugo Richard Sandberg, joka organisoi muun muassa Nuortin konesavotan maailmansodan aikaan 1910-luvun puolivälissä. Kemi-yhtiö hankki puunsa yksityisiltä maanomistajilta hankintakauppoina, valtion metsien konsessio- ja huutokaupoista tai omista metsistään, joita sillä oli noin 75 000 hehtaaria ennen ensimmäistä maailmansotaa.
Sotien ja niiden jälkeinen aika
Syyskuussa 1939 alkanut maailmansota Saksan hyökkäyksellä Puolaan katkaisi kauppareitit. Sahatavaran toimitukset päämarkkinoille olivat käytännössä poikki. Polttoainehuollon vuoksi puolustusneuvosto aloitti keskustelut sulfiittiteollisuuden kanssa spriin tuotannon lisäämisestä. Kemi-yhtiössä spriihanke käsiteltiin yhtiön hallituksessa lokakuussa 1939. Spriitehtaan rakentamiseen päästiin helmikuussa 1941. Talvisodan aikana puolustusministeriön toimeksiannosta alettiin Kemissä sorvata kranaatteja, joiden valmistus siirtyi yhtiön Pajusaaren konepajalle vuoden 1941 aikana. Pajusaaren konepajalla alettiin valmistaa jo aiemmin välirauhan aikaan vuonna 1940 puukaasuttimia, joita asennettiin niin henkilö- kuin kuorma-autoihin.
Yhtiöiden yhtiöstä kahden omistajatahon yhtiöksi
Kemi Oy:n pääomistajat olivat vuodesta 1953 säilyneet aina 1970-luvun lopulle samana. Tilannetta ei pidetty investointitarpeiden mielessä toimivana. Niinpä kaksi suurinta osakasta, Veitsiluoto Oy ja Metsäliitto, ryhtyivät keskenään valmistelemaan suunnitelmaa päätösvallan selkiyttämisestä vuoden 1978 aikana. Ratkaisuksi tuli se, että omistajia oli kaksi varsinaista ryhmää eli valtiojohtoinen Veitsiluoto ja osuustoiminnallinen Metsäliitto, joilla molemmilla oli 49% osuus. Hallintoneuvoston puheenjohtajaksi nousi silloinen valtiovarainministeri Paul Paavela. Paavelan jälkeen puheenjohtajana toimivat vuoteen 1986 asti valtiosihteeri Teemu Hiltunen ja pääjohtaja Mikko Wuoti Metsäliitosta. Hallintoneuvostojärjestelmä purettiin vuonna 1986, ja tilalle tuli hallitus, jota vuodesta 1985 lähtien johti Metsäliiton toimitusjohtaja Matti Puttonen.
Status Grand Prix
Historia
Vuodesta 2015 talli kilpaili GP2-sarjassa. Talli saavutti ensimmäisellä kaudellaan kaksi voittoa Richie Stanawayn voimin sijoittuen tiimien pisteissä kahdeksanneksi.
Åmselen piiri
Åmselen piiri sijaitsee Vindelnin kunnassa Ruotsissa. Sen väkiluku on.
Länsi-Afrikan valtioiden keskuspankki
thumb|upright|Rahaliiton jäsenmaat. Länsi-Afrikan valtioiden keskuspankki ( eli BCEAO) on Länsi-Afrikan rahaliitto UMOA:an kuuluvien kahdeksan maan yhteinen emissiopankki. Sen päätoimipaikka sijaitsee Senegalin pääkaupungissa Dakarissa. Rahaliiton jäsenmaita ovat Länsi-Afrikan CFA-frangia käyttävät Benin, Burkina Faso, Guinea-Bissau, Mali, Niger, Norsunluurannikko, Senegal ja Togo.
Marvikenin voimalaitos
Koska voimala oli maailman ainoita täysin toimintavalmiita ydinvoimaloita, joissa ei kuitenkaan ollut mitään säteilyvaaraa, monet maat järjestivät siellä katastrofiharjoituksia. Erilaiset tutkimusprojektit jatkuivat 1980-luvulle asti.
Takanori Gomi
Takanori Gomi (, s. 22. syyskuuta 1978 Kanagawa) on japanilainen vapaaottelija. Hän voitti Shooton kevytsarjan mestaruuden vuonna 2001 tuomariäänin Rumina Satoa vastaan, sekä 2005 Priden kevytsarjan turnauksen tyrmäysvoitolla Hayato Sakuraista. Vuodesta 2010 lähtien Gomi on otellut UFC:ssä.
Shooto
Gomi sai menestyksen myötä otella Shooton kevytsarjan mestaruudesta Rumina Satoa vastaan, joka oli aiemmin haastanut Caol Unon Shooton välisarjan mestaruudesta. Gomi voitti kolmieräisen mestaruusottelun tuomariäänin. Mestaruuden jälkeen Gomi otteli kaksi ottelua, jotka eivät olleet mestaruudesta. Hän voitti molemmat ottelunsa Leonardo Santosia ja Chris Brennania vastaan tuomariäänin. Joulukuussa 2012 Gomi puolusti ensimmäistä kertaa välisarjan mestaruuttaan Dokonjonosuke Mishimaa vastaan. Shooto: Year End Show 2002 -tapahtumassa käyty mestaruuskamppailu päättyi Gomin voittoon toisessa erässä teknisellä tyrmäyksellä. Mestaruusottelun jälkeen hän otteli Nick Ertliä vastaan ei-mestaruusottelun, jonka hän voitti ensimmäisessä erässä käsilukolla. Elokuussa 2003 Gomi puolusti toista kertaa mestaruuttaan, tällä kertaa Joachim Hansenia vastaan. Shooto - 8/10 in Yokohama Cultural Gymnasium - tapahtumassa käyty kamppailu päättyi Gomin tappioon tuomariäänin ja hän menetti välisarjan mestaruutensa.
Wärtsilä Turun tehdas
Historia
thumb|250px|Wärtsilän Turun tehdas kuvassa oikealla. Kuva vuodelta 2021, osassa L-Tehdasta sijaitsee loft-asuntoja.
Oma moottorituotanto
Vuonna 1986 Wärtsilä-konsernin rakenne muuttui siten että dieselmoottoreita valmistanut Wärtsilä Diesel erotettiin erilliseksi tytäryritykseksi. Telakat jatkoivat toimintaansa Wärtsilä Meriteollisuus -nimellä.
Maléa
Joskus Maléan niemellä viitataan vain koko niemimaan eteläisimpään kärkeen. Tällöin itse niemimaasta voidaan käyttää myös nimitystä Epídavros Limirán niemimaa. Maléan niemi on Manner-Kreikan toiseksi eteläisin piste Mánin niemimaan eteläisimmän kärjen Taínaron eli Matapáksen (Matapanin) niemen jälkeen.
Maléan niemen kiertävä merialue on aina ollut merkittävä laivareitti. Niemi ja sen vaikeat purjehdusolosuhteet olivat antiikin aikana kuuluisia, ja ongelma mainitaan jo Homeroksen Odysseiassa. Niemen merkitys väheni, kun Korintin kanava valmistui vuonna 1893, jolloin kaikkien laivojen ei enää tarvinnut kiertää koko Peloponnesoksen ympäri. Niemen kärjessä on majakka, joka on rakennettu vuonna 1883.
Halu
Halu on psykologinen tila ihmisillä ja monilla muilla eläimillä, jossa niillä on toiveajatus jonkin asiaintilan muuttumisesta tai pyrkimys tyydyttää jokin tarve tai täyttää toive. Sana saattaa viitata myös seksuaaliseen himoon.
Lee (vaatemerkki)
Levi's oli jo ehtinyt valloittaa Yhdysvaltain länsirannikon, mutta keskilännen ja itärannikon valloitti Lee.
Eckerön vaakuna
thumb|150px|Eckerön vaakuna Eckerön vaakuna on Eckerön kunnan tunnus. Vaakunan aihe viittaa historiaan, jolloin eckeröläiset vastasivat postin kuljettamisesta valtakunnan pääkaupunkiin Tukholmaan Ahvenanmeren yli; vaakunassa esiintyvää venemallia käytettiin kuljetuksiin talvisaikaan. Vaakunan selitys kuuluu ”hopeakentässä punainen rahtivene, jonka raakapurjekin on punainen.” Vaakunan on suunnitellut Matts Dreijer, ja Eckerön kunnanvaltuusto hyväksyi vaakunan kokouksessaan 31. tammikuuta 1952. Ahvenanmaan maakuntahallitus vahvisti vaakunan käyttöön 27. helmikuuta samana vuonna.
Robertsforsin piiri
Robertsforsin piiri sijaitsee Robertsforsin kunnassa Ruotsissa. Sen väkiluku on.
Aiheesta muualla
thumb|left|Robertsforsin kunnan piirit
Björn Wahlroos
Poliittinen osallistuminen
Wahlroos tuki kokoomusta vuoden 2011 eduskuntavaaleissa 5 000 eurolla.
Näkemyksiä
Wahlroos on arvostellut yliopistotutkintojen rahoitusta ”tyhjäntoimittamisen subventiona” ja maa- ja metsätalouden tutkimuspanostuksia kohtuuttomina. Vuoden 2010 kesäkuussa Wahlroos sanoi Financial Timesin haastattelussa, että Euroopassa joudutaan harkitsemaan sosiaalisen markkinatalousmallin tulevaisuutta, koska ihmisiä ei voi tulevaisuudessa verottaa nykyisellä tavalla. Hän sanoi myös, että köyhyyden ja rikkinäisten perheiden tukemista ei tulisi sietää. Wahlroosin mukaan Euroopan talouskriisissä ei ole kyse pelkästään velkaongelmasta vaan koko eurooppalaisen talousjärjestelmän kriisistä.
Älykkyysosamäärä
Älykkyyden mittaamisen historiaa
Alfred Binet (1857–1911) kehitti Ranskan valtion toimeksiannosta ensimmäisen älykkyystestin v. 1903. Se koostui muutamasta kymmenestä tehtävästä, joita oli kokeiltu eri-ikäisillä lapsilla, kehitysvammaisilla ja sotilailla. Testiä käytettiin aluksi erityisopetusta tarvitsevien koululaisten seulomiseen ja kehitysvammaisten luokittamiseen.
Älykkyysosamäärä ja älykkyys
Kriitikkojen mukaan ÄO-testit ovat liian kapea-alaisia ja leimaavia, eivätkä ne mittaa esimerkiksi musikaalista tai sosiaalista lahjakkuutta. Suuri älykkyysosamäärä voi leimata lasta ja häntä voidaan painostaa liiallisiin suorituksiin, kun taas tulokset alhaisesta älykkyysosamäärästä voivat saada ihmiset ajattelemaan että hänestä ei ole mihinkään.
Älykkyysosamäärän merkitys
Myöhemmin älykkyysosamäärä määriteltiin normaalisti jakautuneeksi, ja älykkyysosamäärän keskiarvoksi valittiin 100. Käytännössä älykkyysosamäärä ei noudata aivan normaalijakaumaa, koska sen määrittelyssä käytetty populaatio on rajallinen eikä riittävän edustava ääripäissä. Niinpä huippupisteitä saavien osuus on korkeampi kuin ÄO-asteikon perusteella ennustaisi.
Älykkyysosamäärän reliabiliteetti ja validiteetti
Jotta älykkyysosamäärä voisi olla käyttökelpoinen mittari, täytyy älykkyysosamäärätestillä olla riittävä reliabiliteetti ja validiteetti.
Ammattiurheilu
Ammattiurheilu Suomessa
Joukkueurheilussa Suomen ainoa täysammattilaissarja on jääkiekon SM-liiga. Usean lajin sarjassa osa pelaajista on täysin ammattilaisia, mutta osa harjoittaa lajia puoliammattimaisesti käyden samaan aikaan muualla töissä tai opiskellen urheilun ohella. Tällaisia ovat muun muassa jalkapallon Veikkausliiga, Koripalloliiga ja Salibandyliiga. Suomalaisia joko kotimaassa tai ulkomailla kilpailevia ammattiurheilijoita oli vuonna 2008 tehdyn laskelman mukaan noin 500. Suomalaisista ammattiurheilijoista lähes kaikki ovat miehiä.
Älykkyysosamäärä
Älykkyysosamäärän reliabiliteetti ja validiteetti
Älykkyysosamäärän ja elämässä menestymisen välillä on havaittu yhteys. Tutkimus Skotlannissa näytti, että 15 pistettä alhaisempi ÄO merkitsisi 20 % pienempää mahdollisuutta ylittää 76 vuoden ikä ja 30 pistettä alempi tulos tarkoittaisi 37 % pienempää mahdollisuutta. Tutkimuksessa ei kuitenkaan selvitetty muiden ’kolmansien tekijöiden’ (kuten yleinen terveys) vaikutusta ÄO:n ja kuolemisen välillä, joten älykkyyttä ei voida pitää kuolleisuuden kausaalisena syynä. Charles Murrayn tutkimuksissa ÄO:n ja tulotason väliltä löytyi korrelaatiota.
Älykkyysosamäärän periytyvyys
Heritabiliteettia koskevat tulokset on saatu länsimaissa ja Japanissa tehdyistä tutkimuksista. Vähemmän kehittyneissä maissa, joissa aliravitsemus ja sairaudet ovat suuria ongelmia, ympäristötekijät saattavat selittää suuremman osan ÄO:n vaihtelusta populaatiossa kuin kehittyneissä maissa.
Uskonnollisuus ja älykkyysosamäärä
Useiden tutkimusten mukaan älykkyysosamäärän kasvaessa uskonnollisten ihmisten määrä vähenee. Syyksi on esitetty esimerkiksi älykkäämpien menestystä elämässä, jolloin heille syntyy helpommin kuva siitä, että he voivat kontrolloida kaikkea elämässään.
Born to Be Blue
Juoni
Valtaosin vuoteen 1966 sijoittuva tarina kertoo uransa aallonpohjaa elävästä, heroiinikoukkuun jääneestä Bakeristä, joka palkataan näyttelemään nuorta itseään uransa alkuvaiheesta kertovaan elokuvaan. Asiat mutkistuvat, kun huumevelkojen perijät lyövät Bakerin etuhampaat irti niin, että hän joutuu opettelemaan puhallustekniikkansa uudelleen.
Vastaanotto
The Guardian -lehden arvostelija Peter Bradshaw kehui Hawken roolityötä ja monia muitakin osatekijöitä, mutta piti elokuvaa rakenteeltaan hieman liian lineaarisena. Helsingin Sanomien Tuomo Yrttiaho arvosti kritiikissään sitä, että käsikirjoittaja-ohjaaja Robert Budreau ei nosta kohdettaan jalustalle, vaan näyttää Bakerin paikoin epämiellyttävänäkin sekoilijana. Suuri ansio tässä onnistumisessa on Yrttiahon mielestä roolia näyttelevällä Ethan Hawkella.
Noriaki Kasai
Noriaki Kasai (, s. 6. kesäkuuta 1972 Shimokawa, Hokkaidō) on japanilainen mäkihyppääjä. Aikuisten arvokilpailutasolla hän kilpaili ensimmäisen kerran Lahden MM-kilpailuissa helmikuussa 1989 osallistuen kaikkiin kolmeen kilpailuun. Kasai kilpaili Keski-Euroopan mäkiviikolla jo vuodenvaihteessa 1989–1990 ja on edelleen mukana maailmancupissa kaudella 2020–2021.
Nilviäiset
Nilviäisiin kuuluu kahdeksan luokkaa. Niitä esiintyy kaikkialla maailmassa hyvin erilaisissa ympäristöissä. Niiden koko vaihtelee mikroskooppisen pienestä useiden metrien kokoisiin esimerkiksi jättiläiskalmarit ja kolossikalmari. Suurimpien lajien joukossa on erityisesti pääjalkaisten luokkaan (Cephalopoda) kuuluvia mustekaloja, joita pidetään myös nilviäisistä älykkäimpinä. Niillä on selkärangattomista suurimmat aivot, ja niiden on todettu oppivan muun muassa yrityksen ja erehdyksen kautta. Nilviäisiin kuuluu kahdeksan elossa olevaa ja kaksi sukupuuttoon kuollutta luokkaa.
Arsis
Yhtyeen viimeisin studioalbumi Unwelcome julkaistiin huhtikuussa 2013.
ABC (sodankäynti)
Kemialliset aseet
Tukahduttavat aineet pyrkivät aiheuttamaan haavoittuneet tukehtumisen saamalla aikaan keuhkoödeeman eli keuhkopöhön. Tukahduttavia aineita ovat fosgeeni, disfosgeeni, kloori sekä perfluori-isobuteeni. Fosgeenia ei käytetä enää taisteluaineena, mutta ensimmäisessä maailmansodassa se aiheutti 80 % taisteluainekuolemista. Nykyiset CBRN-suodattimet pitävät huonosti perfluori-isobuteenia, joka aiheuttaa muun muassa päänsärkyä, rintakipuja sekä hengenahdistusta.
Baltimore Bullets
Baltimore Bullets oli vuosina 1944–1954 toiminut koripalloseura Baltimoresta. Bullets pelasi kolme ensimmäistä toimintavuottaan American Basketball Leaguessa, josta se nostettiin vuonna 1947 Basketball Association of Americaan, eli nykyiseen NBA:han. Ensimmäisenä pelikautenaan seura onnistui voittamaan BAA-mestaruuden. Seuran toiminta lopetettiin vuonna 1954 taloudellisten syiden takia.
BAA ja NBA (1947–1954)
Kauden 1946–1947 jälkeen BAA:sta lähti neljä joukkuetta. Tämän johdosta Baltimore Bullets päätti vuonna 1947 siirtyä BAA:han laajentumisjoukkueena. Jo sarjan ensimmäisenä toimintavuotena Bullets oli halunnut liittyä sarjaan, mutta tällöin se ei päässyt kehnon peliareenansa takia mukaan. Kaudella 1947–1948 Bulletsin valmentajana jatkoi Buddy Jeannette, joka jatkoi myös pelaamista joukkueessa. Bulletsin historian ensimmäinen ottelu päättyi tappioon Washington Capitolsia vastaan, mutta tämän jälkeen joukkue voitti seuraavat yhdeksän ottelua perättäin. Runkosarjan päätyttyä joukkue oli voittanut 28 ottelua, jolla se sijoittui läntisen divisioonan toiselle sijalle. Myös kaksi muuta joukkuetta oli sijoittunut samalle tilalle, jonka takia jouduttiin pelaamaan karsintaottelu pudotuspeleihin pääsevistä joukkueista. Tämän Bullets voitti Chicago Stagsia vastaan. Pudotuspelien ensimmäisellä kierroksella seura kohtasi New York Knicksin, jonka se voitti voitoin 2–1. Välierissä Bullets voitti uudelleen Chicago Stagsin ja pääsi loppuotteluihin. Loppuottelusarjan Bullets voitti otteluvoitoin 4–2 Philadelphia Warriorsia vastaan, jolloin Bullets voitti ensimmäisen BAA-mestaruutensa. Voittorahoina seura sai 9 385 dollaria. Kaudella 1948–1949 Bullets hävisi runkosarjassa 31 ottelua ja voitti kaksi vähemmän. Tällä määrällä joukkue sijoittui itäisessä divisioonassa kolmanneksi. Pudotuspelien ensimmäisellä kierroksella Bullets kohtasi New York Knickerbockersin. Bullets voitti ensimmäisen ottelun, mutta kun kaksi seuraavaa ottelua päättyivät Knickerbockersien voittoon, putosi joukkue jatkosta.
Elbasan
Kulttuuri ja uskonto
Elbasanin keskellä sijaitsee serbialainen kirkko, jossa on haudattun monia muinaisia serbialaisia hallitsijoita - huomattavin Johan Vladimir 1000-luvulta.
Periphery
Periphery on yhdysvaltalainen progressiivista metallia, progressiivista metalcorea ja djentiä soittava yhtye. Yhtye on julkaissut kuusi studioalbumia. Alkuperäisjäsenistä on jäljellä vain kitaristi Misha Mansoor. Yhtye on ottanut vaikutteita monista eri genreistä.
Kitikmeotin alue
Tilastotietoa
''Kanadan väestönlaskenta (2006)
Korsakki
Korsakki eli arokettu (Vulpes corsac) on pääosin Aasian aroilla elävä koiraeläin. Laji on melko pienikokoinen ja syö etenkin jyrsijöitä. Se on suosittu metsästyskohde eikä ole uhanalainen.
Korsakki ja ihminen
Korsakkia on metsästetty paljon sen pehmeän, tuuhean ja lämpimän turkin vuoksi. Niitä metsästetään monenlaisin keinoin, kuten pesäkäytävien suulle viritettävien loukkujen ja silmukoiden avulla. Pyynnissä käytetään myös koiria, kesyjä maakotkia ja haukkoja. Metsästystä säännellään maakohtaisilla laeilla. Lajin pyynti on Venäjällä, Kazakstanissa ja Turkmenistanissa sallittua marras-maaliskuussa. Korsakit kesyyntyvät helposti ja olivat suosittuja lemmikkejä 1600-luvun Venäjällä. Niiden turkiksia myytiin Venäjällä 1800-luvulla ajoittain 40 000–50 000 kappaletta vuodessa. Korsakkien turkisten arvo ei kuitenkaan vastannut punaketun turkin arvoa, ja ne olivatkin usein vain sivuriistaa. Laji ei ankarasta pyynnistä huolimatta ole uhanalainen. Useimmilla alueilla korsakkien tilanne tunnetaan huonosti. Levinneisyysalueen länsiosassa kanta kasvaa ja levinneisyysalue laajenee. Paikoitellen metsästys ja maatalous ovat kuitenkin vähentäneet korsakkien määrää, mutta vaikutukset tunnetaan kuitenkin puutteellisesti. Laji elää monilla luonnonsuojelualueilla ja lisääntyy hyvin vankeudessa. Niiden ulkopuolella se on kuitenkin riistaeläin.
Vesthardus-ritarikunta
Suurristi on halkaisijaltaan 58 mm ja sitä kannetaan 110 mm leveässä nauhassa. Naisten nauhan leveys on 75 mm. Suurristin rintatähti on halkaisijaltaan 87 mm. Suurupseerin kaulassa kannettavan kunniamerkin halkaisija on 52 mm ja siihen liittyvä rintatähti on halkaisijaltaan 80 mm. Rintatähti on nelisakarainen ja hopeoitu. Sen keskellä on ritarikunnan risti. Komentajien kaulassa kannettava merkki on samanlainen kuin suurupseerien, mutta siihen ei liity rintatähteä. Upseerit ja ritarit kantavat halkaisijaltaan 40 mm olevaa ristiä rinnassa 32 mm nauhassa. Mitalit ovat halkaisijaltaan 30 mm ja ne kannetaan 32 mm nauhassa.
Kaarlo Lähteenmaa
Lähteenmaan vanhemmat olivat maanviljelijä Juho Edvard Lähteenmaa (1903–1973) ja Saima Hilja Ikkala (1907–1996). Hän oli naimisissa vuodesta 1955 kustannustoimittaja Anneli Kaarina Ollikaisen (1937–2011) kanssa.
Lähteenmaa on työskennellyt toimittajana, toimitussihteerinä sekä järjestösihteerinä.
Mahatma Gandhi
Varhainen elämä
Gandhi suoritti ylioppilastutkinnon vuonna 1887. Sen jälkeen hänet lähetettiin opiskelemaan Bhavnagariin korkeakouluun, missä hän ei kuitenkaan kyennyt seuraamaan englanninkielisen koulun opetusta.
Opinnot
Gandhi lähetettiin 18-vuotiaana syyskuussa 1888 Lontooseen opiskelemaan lakitiedettä, sillä englantilaisen tutkinnon arveltiin takaavan paremman toimeentulon kuin intialaisen. Gandhin äiti vastusti poikansa lähtöä uskonnollisista ja ruokavalioon liittyvistä syistä, kunnes Mohandas vannoi äidilleen, ettei koskisi Lontoossa viiniin, naisiin tai lihaan. Porbandarissa Gandhin kastin jäsenet kielsivät Gandhia lähtemästä, koska Englannissa ei voisi harjoittaa hindulaisuutta. Kun Gandhi vastusti, hänet erotettiin kastista.
Kansalaisoikeusliikkeen johdossa Etelä-Afrikassa
Viikon kuluttua junavälikohtauksesta Gandhi järjesti Pretoriassa intialaisille hinduille ja muslimikauppiaille kokouksen, jossa hän piti puheen valkoisesta rotuerottelusta. Gandhin tavoitteena oli oikeudenmukainen kohtelu Etelä-Afrikan intialaisille, ja hän kehotti näitä parantamaan omat tapansa ja opiskelemaan englantia. Englantilaisille Gandhi alkoi korostaa intialaisten luonteen hyviä puolia kuten työteliäisyyttä. Hän uskoi auttavansa ihmisen moraalista kehitystä puhdistamalla niin sortajat kuin sorretutkin.
Gandhi haki vaimonsa ja kaksi poikaansa Intiasta luokseen Etelä-Afrikkaan vuonna 1896. Hän oli puhunut intialaisten ahdingosta avoimesti, ja Durbanin satamassa vihainen väkijoukko alkoi syytellä häntä ei-toivottujen intialaisten rahtaamisesta Etelä-Afrikkaan. Gandhi pahoinpideltiin, mutta hän kieltäytyi nostamasta syytettä hyökkääjiään kohtaan.
Kehrääminen ja koneiden vastustaminen
Vaikka Gandhi itse eli köyhästi, hänen tavoitteensa oli poistaa köyhyyttä, sillä se johti hänen mukaansa moraaliseen rappioon. Hän suhtautui varauksellisesti koneellistamiseen, sillä se aiheutti työttömyyttä. Hän halusi kyllä kehitystä länsimaisen teknologian avulla, mutta hintana ei saanut olla ihminen.
Suolamarssi
Vuonna 1928 Intian levottomuudet kiihtyivät. Gandhi piti kiinni väkivallattomasta vastarinnasta, mutta aseellisen taistelun kannattajien painostamana hän julisti briteille vuoden varoitusajan, minkä jälkeen Intia julistaisi itsenäisyyden. Vuonna 1929 Britannian pääministeriksi nousi Gandhin arvostama Ramsay MacDonald, joka suhtautui Intian itsenäisyyteen myönteisesti. Gandhi halusi sovintoratkaisun, ja Britannian ja Intian välillä järjestettiin pyöreän pöydän konferenssi, johon Gandhikin osallistui. Konferenssi ei kuitenkaan sitoutunut mihinkään lupauksiin. Samalla kongressipuolue hyväksyi vuosikokouksessaan päätöslauselman, jossa Intialle vaadittiin täyttä vapautta ja irtautumista imperiumista. Gandhi näki kansalaistottelemattomuuskampanjan ainoaksi vaihtoehdoksi aseelliselle kapinalle. Hän valitsi sen muodoksi protestin talonpojille raskasta suolaveroa vastaan.
Tärkeimmät periaatteet
Gandhin tärkeimpiä periaatteita oli Bhagavad Gitan samakhava, joka tarkoittaa, että ihmisten ei pitäisi antaa tuskan tai nautinnon järkyttää itseään, vaan työskennellä hyvän puolesta ilman epäonnistumisen pelkoa tai onnistumisen toivoa. Hänen toinen periaatteensa oli aparigraha eli omistamattomuus, jota kautta saavutetaan henkisiä rikkauksia. Ahimsa eli väkivallattomuus eläviä olentoja kohtaan sai Gandhin pidättäytymään eläinten syömisestä tai vahingoittamisesta; hän ei surmannut edes myrkkykäärmeitä pihaltaan.
Aino Lehtimäki
Ura
Lehti­mäki aloitti uransa Kuopion yhteis­teatterissa vuosina 1939–1943, ja toimi tämän jälkeen Lappeen­rannan työ­väen­teatterissa, Kotkan maa­kunta­teatterissa ja Suomen työ­väen­teatterissa. Elämän­työnsä hän teki Radioteatterissa vuodesta 1952 alkaen. Hän esiintyi esimerkiksi Ruljanssi­riihessä vuosina 1960–1964. Näyttelijä­työnsä ohessa Lehti­mäki toimi vuonna 1956 perustetun Helsingin nuoriso­teatterin ensimmäisenä ohjaajana ja opettajana vuoteen 1960 saakka.
Sebastian Koch
Yksityiselämä
Koch asuu Berliinissä Birgit Keller -nimisen toimittajan kanssa, ja parilla on tytär. Aiemmin Koch on seurustellut Anna Schudt -nimisen näyttelijän kanssa, ja Black Bookin kuvauksissa tapaamansa Carice van Houtenin kanssa Kochilla oli suhde vuosina 2005–2009.
Länsi-Afrikan rahaliitto
thumb|upright|Rahaliiton jäsenmaat. Länsi-Afrikan rahaliitto ( eli UMOA) on Länsi-Afrikan CFA-frangia käyttävien kahdeksan maan muodostama rahaliitto. Rahayksikön liikkeelle laskemisesta vastaa Länsi-Afrikan valtioiden keskuspankki BCEAO.
Rahapolitiikkaan keskittynyttä UMOA:a ei tule sekoittaa samojen maiden vuonna 1994 muodostamaan Länsi-Afrikan talous- ja rahaliitto UEMOA:an, jonka tehtävänä on alueen taloudellisen integraation edistäminen.
Pesäpallon suomensarja 1946
Ykkösmarkkinat
Lahden Mailaveikot nousi suoraan mestaruussarjaan. Kauhajoen Karhu ja Nokian Urheilijat kolmosmarkkinoille.
Kakkosmarkkinat
Myllykosken Kilpa-Veikot ja Tampereen Pyrintö kolmosmarkkinoille.
Sam Cooke
Ura
Cooke oli jo eläessään tärkeä roolivaikuttaja monille mustille gospel- ja soul-muusikoille, ja hänen laulujaan on levytetty runsaasti myös rock-musiikin piirissä. Albumi Live at the Harlem Square valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Me tanssimme taas
Me tanssimme taas on Charles Waltersin ohjaama ja Arthur Freedin tuottama yhdysvaltalainen musikaalikomediaelokuva vuodelta 1949. Komediallisen elokuvamusikaalin pääosissa ovat Fred Astaire ja Ginger Rogers, jotka tekevät kymmenen vuoden jälkeen yhteisen elokuvamusikaalin. Me tanssimme taas on Astairen ja Rogersin kymmenes ja viimeinen yhteinen musikaalielokuva.
Käsikirjoituksen laativat Betty Comden, Adolph Green ja Sidney Sheldon. Elokuvan kappaleet ovat Harry Warrenin ja Ira Gershwinin käsialaa. Warren toimi kappaleiden säveltäjänä ja Gershwin sanoittajana. Kappale "They Can’t Take That Away from Me" on George Gershwinin ja Ira Gershwinin laatima. Elokuvan koreografista vastasivat Robert Alton ja Hermes Pan. Me tanssimme taas sai yhden Oscar-ehdokkuuden vuonna 1950.
Pietro Filippo Scarlatti
Pietro Filippo Scarlatti (5. tammikuuta 1679 Rooma – 22. helmikuuta 1750 Napoli) oli italialainen säveltäjä, urkuri ja kuoronjohtaja. Myös hänen isänsä Alessandro Scarlatti ja veljensä Domenico Scarlatti olivat muusikkoja.
William Miller (adventisti)
thumb|right|William Miller (adventisti) William Miller (1782–1849) oli 1800-luvun amerikkalainen tuomiopäiväsaarnaaja ja adventismin perustaja. Hän oli alkujaan baptisti.
Arvostele mun illallinen
Suomessa sarjaa ovat esittäneet Nelonen ja Liv. Formaatti on levinnyt laajalle, ja Suomessa nähdään paitsi brittiversiota myös ruotsalaista Arvostele mun illallinen Ruotsissa (Halv åtta hos mig). Lokakuussa 2011 ohjelman suomalainen versio Arvostele mun illallinen Suomessa alkoi Liv-kanavalla.
Vuotamittari
Levinneisyys ja lentoaika
Vuotamittarin levinneisyys ulottuu Etelä- ja Keski-Euroopasta Skandinaviaan ja Keski-Aasiaan. Suomessa se on eteläinen ja erittäin paikoittainen laji, jonka havainnot painottuvat lounaissaaristoon ja Ahvenanmaalle. Idempää etelärannikolta havaintoja on vähemmän, sisämaasta hyvin vähän. Perhoset ovat lennossa kesäkuun loppupuoliskolta heinäkuun lopulle.
Rapurutto
Torjunta
Rapuruttoa vastaan on Suomessa ja Ruotsissa käynnistetty kampanjoita ja annettu ohjeita sen leviämisen estämiseksi. Suurin vaara koituu täplärapujen luvattomista siirtämisistä toiseen vesistöön. Rapuja ei saa sumputtaakaan toisessa vesistössä.
Vico Magistretti
Vico Magistretti sai Compasso d'Oro -palkinnon 1967 ja 1979 ja lisäksi muun muassa kultamitalin vuoden 1951 Milanon triennaalissa ja Grand Prix’n vuoden 1954 triennaalissa. Kaksitoista hänen työtään on otettu New Yorkin modernin taiteen museon kokoelmiin. Magistretti opetti Lontoon Royal College of Art -oppilaitoksessa ja Milanon Domus-akatemiassa.
Mathias Trettenes
Mathias Trettenes (s. 8. marraskuuta 1993 Stavanger ) on norjalainen jääkiekkoilija, joka pelaa SM-liigajoukkue Hämeenlinnan Pallokerhossa. Hän on pelipaikaltaan keskushyökkääjä.
Ammattilaisura
Trettenes siirtyi kaudeksi 2016–2017 Ruotsin toiseksi korkeimman tason Allsvenskanin Almtunaan ja pelasi siellä yhden kauden. Seuraavat kaksi kautta hän edusti Saksan DEL-liigan Krefeld Pinguinea. Trettenes edusti jälleen kauden 2019–2020 kotimaansa Stavanger Oilersia. Sieltä hän jatkoi matkaansa Sveitsin kakkossarjan HC La Chaux-de-Fondsia, jossa hän pelasi vuodet 2020–2022.
Umi no Triton
Vastaanotto
Umi no Triton edelsi Tähtiritareita, mutta onnistui sen tavoin tulemaan suosituksi vanhempien katsojien keskuudessa. Täten sillä on tärkeä osa animebuumin pioneerina. Sanotaan, että sarja oli ensimmäinen japanilainen animaatio, jolle perustettiin faniklubi, ja sillä oli erityisen paljon naiskatsojia.
Vuorijärvi (Parkano)
Historiaa
Jo vuonna 1869 haettiin lupaa suorittaa Vuorijärven kylällä Majajärven, Hanhijärven ja Vuorijärven välisten kanavien perkaus ja kunnostus. Hanke näiden järvien vedenpinnan säätelemiseksi on täytynyt siten alkaa aiemmin. Samaa tehtiin vielä 1926, jolloin kanavia anottiin kunnostettavaksi. Vuonna 1929 suoritettiin Majajärven ja Vuorjärven kylien vesijättömaiden jako.
Holmönin piiri
Holmönin piiri sijaitsee Uumajan kunnassa Ruotsissa. Sen väkiluku on.
Playground Music
Playgroundin musiikkia
Playground edustaa myös useita kansainvälisiä itsenäisiä levy-yhtiöitä, kuten Rough Trade Records, Epitaph Records, Beggars Banquet, Startracks, Frontiers Music, 4AD, XL Recordings, Edel, Secretly Group, Crunchy Frog Recordings / Crunchy Tunes, ja Relapse Records.
Qianlong
Rajasodat
Keisari Qianlong oli menestyksekäs sotapäällikkö. Välittömästi noustuaan valta­istuimelle hän lähetti sota­joukkoja kukistamaan miao-kapinat. Hänen myöhemmät sota­retket laajensivat suuresti Qing-dynastian hallitsemaa aluetta. Tämän mahdollisti, paitsi Qingin sotilas­mahti, myös Keski-Aasian kansojen hajanaisuus ja voimien hupeneminen. Qianlongin aikana Zungarin kaanikunta liitettiin Qing-dynastian hallitsemiin alueisiin, ja sen alueelle annettiin uusi nimi Xinjiang, ja lännessä Ili valloitettiin ja sinne perustettiin varuskuntia. Xinjiang liitettiin keisarikuntaan sen jälkeen, kun zungarit, läntisten mongoli­heimojen yhteenliittymä, oli lopullisesti voitettu ja hajotettu. Qing-dynastian aikaisen tutkija Wei Yuanin dzungareista, joita oli kaikkiaan 600 000 henkeä, 40 prosenttia kuoli isorokkoon, 20 prosenttia pakeni Venäjälle tai kazakkien keskuuteen, ja Qing-armeija surmasi 30 prosenttia, ja Clarke onkin pitänyt tapausta, ei vain Zungarin valta­kunnan vaan myös zungarien kansan täydellisenä tuhoamisena. Historioitsija Peter Perdue on väittänyt, että zungarien tuho aiheutui keisari Qianlongin nimen­omaisesta määräyksestä alkuun­pannusta kansan­murha­politiikasta.
Kulttuuriset saavutukset
Suuri osa keisarillisen kokoelman jade-esineistä on Qianlongin ajalta. Hän keräili myös vanhoja pronssiesineitä, pronssi­peilejä ja sinettejä, samoin kuin keramiikkaa, taiteellisia käyttö­esineitä kuten emaloituja, metallisia ja lakattuja esineitä, joiden valmistus kukoisti hänen aikanaan. Huomattava osa hänen kokoelmistaan on nykyään Lontoossa, varsinkin Percival Davidin säätiön kokoelmissa mutta myös Victoria and Albert Museumissa ja British Museumissa.
Mikkelin Pallo-Kissat
Historia
1980-luvun alussa MiPK ajautui taloudellisiin vaikeuksiin ja sen viimeiseksi sarjakaudeksi jäi 1983, jolloin seura pelasi II divisioonassa. MiPK:n toiminnan jatkajaksi perustettiin vuonna 1984 Mikkelin Kissat. Seuraa ei kuitenkaan milloinkaan asetettu konkurssiin ja vuonna 1997 Suomen Palloliitto hyväksyi Mikkelin Pallo-Kissat jälleen jäsenekseen. Vuonna 2001 seura pelasi yhden kauden maan kuudenneksi korkeimmalla sarjatasolla Vitosessa. Toimintaa on 1990- ja 2000-luvuilla ollut myös ikämiehissä sekä piirikunnallisella tasolla futsalissa. Mikkelin Kissojen edustusjoukkue on käyttänyt vuodesta 2016 nimeä MiPK. MiKi alkoi käyttää kyseistä nimeä MiPKin 70-vuotisjuhlien kunniaksi.
Mike Bordin
Mike "Puffy" Bordin (s. 27. marraskuuta 1962 San Francisco, Kalifornia) on yhdysvaltalainen rockmuusikko ja rumpali. Bordin soitti 1980- ja 1990-luvulla Faith No More -yhtyeessä kunnes se hajosi vuonna 1998. Bordin liittyi Ozzy Osbournen yhtyeen rumpaliksi 2000-luvun alussa. Mike on sanonut eräässä radiohaastattelussaan, että hän taistelee usein rumpujensa kanssa varsinkin lavalla. Tämä johtuu siitä, että hän on kärsinyt suurta masennusta Faith No Moren hajoamisesta.
Sotilasmesikko
Sotilasmesikko (Manorina melanocephala) on itäisessä ja eteläisessä Australiassa tavattava mesikkoihin kuuluva varpuslintu.
Elias Vilén
Seuraura
3–4-vuotiaana jääkiekkoilun aloittanut Vilén on Pelicansin kasvatti. Hän toimi kaudella 2016–2017 seuran C-nuorten varakapteenina. Vilén oli Pelicansin paras pistemies ja maalintekijä sekä C-nuorten SM-karsinnoissa tehoilla 17+5=22 että C-nuorten SM-sarjan runkosarjassa tehoilla 24+10=34, jolloin hän sijoittui koko sarjan maalipörssissä kolmanneksi.
Acanthocereus
Tuntomerkit
Kasvit ovat enimmäkseen pensasmaisia, rentovartisia tai kiipeileviä. Varressa on vain 3–5 pitkittäisharjua, jotka ovat pääasiassa ohuita, joskus aaltoilevia. Piikit ovat tukevia.
Banco Ambrosiano
Vatikaanin pankin ja Banco Ambrosianon kytköksestä muodostui myös yksi alajuonista Francis Ford Coppolan vuonna 1990 julkaistuun elokuvaan Kummisetä III. Vatikaanin pankkia syytettiin myös contrien ja Puolan Solidaarisuus-liikkeen tukemisesta Banco Ambrosianon kautta.
Hurrikaani Jeanne
Myrskyn kehitys ja reitti
Liikkuessaan Hispaniolan saarelta pohjoiseen Jeanne vahvistui jälleen hurrikaaniksi 20. syyskuuta ja vaelsi useita päiviä (kierrettyään kokonaisen ympyrän) ennen kuin se alkoi liikkua vakaasti länteen kohti Bahamaa ja Floridaa. Jeanne vahvistui entisestään 3. luokan hurrikaaniksi Saffirin-Simpsonin hurrikaaniasteikolla ennen iskemistään Luoteis-Bahamaan ja lopulta Floridan osavaltioon Yhdysvalloissa. Se iski vain n. kolme kilometriä etelään paikasta, jonne hurrikaani Frances oli iskenyt kolmea viikkoa aiemmin.
Haiti
Monet kuolleista jäivät hautaamatta päiväkausiksi, ja avustustyöntekijöiden piti haudata ruumiita suuriin joukkohautoihin estääkseen tautien leviämisen. Jotkut ruumiista huuhtoutuivat mereen. Pahimmilla tuhoalueilla esiintyi myös laajalti ryöstelyä.
Skellefteån Sankt Olovin piiri
Aiheesta muualla
thumb|left|Skellefteån kunnan piirit
Abu Mahdi al-Muhandis
Asiantuntijat ovat olleet erimielisiä siitä, oliko Muhandis itsekin kohteena Qassem Suleimanin surmanneessa Yhdysvaltojen ilmaiskussa.
Hypotalamus
Posteriorinen hypotalamus
Posteriorinen hypotalamus säätelee sympaattista hermostoa. Posteriorisen hypotalamuksen stimuloinnista (DBS) on saatu lupaavia kokemuksia lääkeresistentin sarjoittaisen päänsäryn (cluster headache) hoidossa.